RESOLUCIÓN do 17 de novembro de 2006 pola que se adxudican as axudas correspondentes ao Programa de Biotecnoloxía e Tecnoloxía Farmacéutica e de Ciencias da Saúde convocadas no anexo V, da Orde do 16 de maio de 2006 (Diario Oficial de Galicia do 29 de maio), modificada pola Orde do 14 de setembro de 2006 (Diario Oficial de Galicia do 28 de setembro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/11/2006

Por orde da Consellería de Innovación e Industria do 16 de maio de 2006 (DOG nº 101, do 29 de maio) modificada pola Orde do 14 de setembro de 2006 (DOG do 28 de setembro), convócanse as axudas para o ano 2006 correspondentes aos programas sectoriais de recursos naturais, tecnoloxías para a Innovación e servizos ao cidadán do Plan Galego de Investigación, Desenvolvemento e Innovación Tecnolóxica. No anexo V da devandita orde figuran as axudas correspondentes ao Programa de Biotecnoloxía e Tecnoloxía Farmacéutica e de Ciencias da Saúde.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola comisión de selección prevista no punto sexto das bases da convocatoria, esta consellería.
RESOLVE:
Primeiro.-Conceder as axudas para a realización de proxectos de investigación de centros tecnolóxicos da Comunidade Autónoma de Galicia aos beneficiarios que se sinalan no anexo I desta resolución.
As axudas que se relacionan no anexo I comprenden a totalidade da subvención necesaria para a realización do proxecto, incrementado nun 15% destinado aos gastos institucionais que a súa execución supón ao organismo a que pertence o investigador responsable.
Segundo.-Conceder as axudas para a realización de proxectos de investigación industrial, innovación tecnolóxica, desenvolvemento precompetitivo ou proxectos de demostración de empresas privadas, agrupacións de empresas de carácter privado ou empresas públicas que teñan entre os seus fins ou realicen actividades de investigación, aos beneficiarios que se relacionan no anexo II desta resolución.
No anexo III indícanse por orde de prioridade as solicitudes que foron consideradas como suplentes.
A súa concesión queda condicionada a que se produzan baixas nas axudas concedidas.
Os proxectos incluídos nos anexos II e III que así o indican están cofinanciados nun 75% con fondos Feder na anualidade correspondente ao ano 2006.
Terceiro.-Conceder as axudas para dotación de laboratorios e departamentos de I+D de empresas privadas, agrupacións de empresas de carácter privado ou empresas públicas que teñan entre os seus fins ou realicen actividades de investigación, aos beneficiarios que se relacionan no anexo IV desta resolución.
As axudas incluídas no anexo IV están cofinanciadas nun 75% con fondos Feder.
Cuarto.-Para poder percibir as axudas correspondentes será preciso presentar na data límite do 30 de novembro de 2006 a documentación indicada no punto oitavo da Orde do 16 de maio de 2006 (DOG nº 101, do 29 de maio).
Quinto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sétimo.-Contra esta resolución poderase interpoñer potestativamente recurso de reposición ante o mesmo órgano no prazo dun mes, que se contará a partir do día seguinte ao da publicación desta resolución no Diario Oficial de Galicia. De non estimarse a interposición deste recurso, poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte da súa publicación no Diario Oficial de Galicia.
Santiago de Compostela, 17 de novembro de 2006.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería
de Innovación e Industria